Patru asociații de magistrați cer o întâlnire „de urgență”cu Bolojan. Ei susțin că se duce o „campanie de subminare a profesiei”
Patru asociații ale magistraților au solicitat o întâlnire „de urgență” cu premierul Ilie Bolojan pentru a discuta despre efectele pe care „campania susținută de subminare a profesiei de magistrat”, din ultimii trei ani, le are asupra încrederii publice în autoritatea judecătorească. Magistrații au spus că se duce o campanie împotriva lor după ce guvernul a venit cu un proiect de reducere a pensiilor speciale și de creștere a vârstei de pensionare în justiție.